L 113/6 Jurnalul Oficial al Uniunii Europene 6.5.2010 REGULAMENTUL (UE) NR. 384/2010 AL COMISIEI din 5 mai 2010 privind autorizarea și refuzul autorizării anumitor mențiuni de sănătate atribuite produselor alimentare și referitoare la reducerea riscului de îmbolnăvire și la dezvoltarea și sănătatea copiilor (Text cu relevanță pentru SEE) COMISIA EUROPEANĂ, având în vedere Tratatul privind funcţionarea Uniunii Europene, având în vedere Regulamentul (CE) nr. 1924/2006 al Parla- mentului European și al Consiliului din 20 decembrie 2006 privind menţiunile nutriționale și de sănătate înscrise pe produsele alimentare (!), în special articolul 17 alineatul (3), întrucât: (1) În temeiul Regulamentului (CE) nr. 1924/2006, mențiunile de sănătate atribuite alimentelor sunt interzise, cu excepția situațiilor în care sunt autorizate de Comisie în conformitate cu regulamentul respectiv şi incluse într-o listă cu mențiuni permise. Regulamentul (CE) nr. 1924/2006 prevede, de asemenea, că cererile de autorizare a mențiunilor de sănătate pot fi trimise de către operatorii economici din sectorul alimentar autorității naționale competente a unui stat membru. Autoritatea națională competentă înaintează cererile valabile Autorităţii Europene pentru Siguranţa Alimentară (EFSA), denumită în continuare „autoritatea”. După primirea unei cereri, autoritatea informează fără întârziere celelalte state membre și Comisia și emite un aviz cu privire la mențiunea de sănătate în cauză. Comisia decide cu privire la autorizarea mențiunilor de sănătate, ținând seama de avizul emis de autoritate. Toate avizele la care se face referire în prezentul regu- lament sunt legate de cererile referitoare la mențiunile privind reducerea riscului de îmbolnăvire, astfel cum se menționează la articolul 14 alineatul (1) litera (a) din Regulamentul (CE) nr. 1924/2006. Ca urmare a unei cereri din partea Danone Franța, transmisă în conformitate cu articolul 14 alineatul (1) litera (a) din Regulamentul (CE) nr. 1924/2006, auto- rității i s-a solicitat să formuleze un aviz cu privire la o mențiune de sănătate referitoare la efectele produsului () JO L 404, 30.12.2005, p. 9. Danacol& asupra colesterolului sanguin (Întrebarea nr. EFSA-Q-2008-779) (). Menţiunea de sănătate propusă de solicitant a fost formulată după cum urmează: „Danacol& reduce colesterolul LDL cu 10% în 3 săptămâni, iar reducerea se menține în cazul consumului zilnic. Colesterolul sanguin crescut este unul dintre prin- cipalii factori de risc în dezvoltarea bolilor cardiace (coro- nariene)”. Pe baza datelor prezentate, autoritatea a concluzionat în avizul său primit de Comisie la 3 august 2009 că s-a stabilit o relație cauză-efect între consumul zilnic de 1,6g de fitosteroli şi efectul pretins. Prin urmare, o mențiune de sănătate care reflectă această concluzie ar trebui considerată conformă cu cerințele Regulamentului (CE) nr. 1924/2006 şi ar trebui inclusă în lista comu- nitară a mențiunilor permise. La 3 august 2009, Comisia şi statele membre au primit, de asemenea, avizul ştiințific din partea autorității, emis la solicitarea Comisiei și la o solicitare similară a Franţei, în urma concluziilor Comitetului permanent pentru lanțul alimentar şi sănătatea animală și în conformitate cu articolul 19 alineatul (2) din Regulamentul (CE) nr. 1924/2006, cu privire la posibilitatea de a indica un efect cantitativ în mențiunile de sănătate referitoare la efectele sterolilorfesterilor de stanoli vegetali și la reducerea colesterolului sanguin (Întrebarea nr. EFSA-Q- 2009-00530 şi Q-2009-00718) (?). Autoritatea a conclu- zionat că pentru un aport zilnic de 1,5-2,4 g de steroli/ stanoli vegetali adăugați unor alimente cum ar fi grăsimile galbene tartinabile, produsele lactate, maio- nezele și sosurile pentru salate, se poate preconiza o reducere medie situată între 7 și 10,5 % și că o astfel de reducere are o semnificație biologică. În plus, auto- ritatea a indicat faptul că, de obicei, efectul de scădere a concentrației de colesterol-LDL sanguin este deplin după 2-3 săptămâni și poate fi menținut printr-un consum continuu de steroli/stanoli vegetali. Prin urmare, ținând seama de avizul ştiințific din partea autorității şi pentru a asigura că astfel de mențiuni de sănătate care se referă la dimensiunea efectului pretins sunt autorizate într-un mod care nu induce în eroare consumatorul şi că stabilirea condițiilor lor de utilizare se realizează într-o manieră coerentă, este necesară stabilirea unor condiții de utilizare diferite de cele propuse de solicitant. () Jurnalul EFSA (2009) 1177, 1-12. () Jurnalul EFSA, (2009) 1175, 1-9.